Vidjeli ste kakve sve povlastice imaju vođe kulta.
Seks,
droga,
čak i malo rock and rolla.
Ali, nažalost, to blagostanje ne traje uvijek vječno.
Kad se ljudi pridruže kultu, sve je uzbudljivo,
ali kad se poslije nekog vremena sve malo stabilizira,
tad možda počnete shvaćati da tu nešto nije u redu.
Kad mislite da gubite prednost,
postoji prokušano rješenje za to.
Povisite ulog.
Tad se u to uključi apokalipsa.
Mnogo je lakše kontrolirati ljude kad im prijeti neka opasnost.
Neće sumnjati u vas kad misle da se svijetu bliži kraj.
Uzmite primjer Marshalla Applewhitea, kojeg su sljedbenici zvali „Do”.
On i partnerica Bonnie Nettles, koju su zvali „Ti”,
osigurali su desetljeća štovanja obećavši
da će pripadnike Vrata raja odvesti s planeta Zemlje
u vječni život na rubu galaktike.
PROTEKTORAT UZAŠAŠĆA
Programirani smo da lako prihvaćamo smrt,
ali postoje alternative.
Uđite u njihovu svemirsku letjelicu.
Do će vam objasniti kako ćete se prestati bojati kraja svijeta
i dobro to iskoristiti.
KAKO POSTATI VOĐA KULTA
4. OBEĆAJTE VJEČNOST
Marshall Applewhite i Bonnie Nettles,
poznatiji kao Ti i Do,
povezali su kršćanstvo, misticizam New Agea
i dašak znanstvene fantastike
kako bi sljedbenike nagovorili da se isključe iz društva
i pripreme za jednosmjerno svemirsko putovanje u vječnost.
Čak su svoje sljedbenike uspjeli uvjeriti u to
da nisu ljudska bića,
da su došli s tog drugog svijeta.
To se nije dogodilo preko noći.
Vrata raja odmah vežemo za njihov kraj 1997. godine
i masovno samoubojstvo,
ali kult je počeo 70-ih i imaju dvadesetogodišnju povijest.
Vratimo se još dalje.
ČINJENICA BR. 1 - MARSHALL HERFF APLLEWHITE ODGAJAN JE RELIGIJSKI
Marshall Herff Applewhite rodio se 1932. u Teksasu.
Otac je bio uspješan prezbiterijanski svećenik.
Puno su govorili o iskupljenju, spasenju i sličnim stvarima.
Herrf je htio biti poput oca.
Htio je život sa smislom.
Isprva je taj smisao potražio u mjuziklu.
Bio je izvođač,
učitelj glazbe.
Bio je prilično zgodan.
Imao je sjajnu kosu i plave oči.
No pokazalo se da mu je suđeno nešto još veće.
Početkom 1970-ih godina
doživio je niz uznemirujućih
vjerskih duhovnih iskustava.
Mislio je da čuje glasove, osjetio je nekakav poziv u sebi.
Imao je osjećaj da ima neki zadatak,
neki cilj mnogo veći od podučavanja glazbe u Teksasu.
ČINJENICA BR. 2 - APPLEWHITE JE POZIV OTKRIO UPOZNAVŠI BONNIE LU NETTLES 1972.
Bonnie je bila posvećena New Ageu.
Već se bavila time.
Vodila je seanse i izrađivala natalne karte.
Pročitala je njegovu kartu i zaključila da su im sudbine povezane.
Od početka su smatrali da im je suđeno
da stvore nešto novo, posebno, radikalno.
ČINJENICA BR. 3 - APPLEWHITE I NETTLESOVA POŠLI SU U DUHOVNU POTRAGU
Vozili su se zemljom pokušavajući shvatiti
koji je smisao života, koji je njihov cilj u životu.
Otkrili su da im je zajednička sudbina
da se osvjedoče Sudnjem danu opisanom u Bibliji.
Ali umjesto Isusa koji će spasiti pravednike,
Marshall i Bonnie zamislili su drukčije izbavljenje.
Vjerovali su u spasenje u NLO-u
te da će se odabrani doslovno uzdići u nebo,
u svemir,
dok ćemo mi ostali ostati kako bi nas reciklirali
dok naš svijet propada.
Kad otkrijete tako moćnu istinu,
ne možete je zadržati za sebe.
Imali su osjećaj osobne sudbine i viziju kojom će to ostvariti.
„Imamo ključ.”
Sjajno samopouzdanje, ali kako ćete ljude uvjeriti da govorite istinu?
TAKTIKA USPOSTAVITE VJERODOSTOJNOST
Vizionari vide ono što drugi ne vide.
Prigrlite taj dar.
Vođe kulta kažu:
„Ja ili mi smo proroci. Znamo istinu.”
Obični smrtnik ne može zbilja shvatiti Božji plan,
ali vođa kulta shvaća Božji plan.
Svi drugi tapkaju u mraku.
Na vama je da osvijetlite tu tminu,
a točno su to Bonnie i Marshall,
Ti i Do, odlučili učiniti.
Znamo najmoćniju istinu
koju itko ikad može čuti.
Kad je njih dvoje počelo,
ta međugalaktička predviđanja trebala su biti mamac za ljubitelje ZF-a.
Sedamdesetih su mnoge zanimali NLO-i i sve vezano za to,
za padove NLO-a.
Bilo je pravih znanstvenika i ljudi iz vlade,
vojnih čelnika, koji su itekako vjerovali da NLO-i postoje.
No te prve godine Applewhite i Nettlesova su uza sav trud dobili čak
jednu sljedbenicu.
PRIJAVLJUJEM SE!
Ali ako se vaša istina ne primi isprve,
možda je morate bolje predstaviti
U proljeće 1975. Ti i Do došli su u dolinu San Fernando
kako bi održali govor poklonicima New Agea.
Došlo je više od 80 ljudi.
No nisu ostavili osobit dojam
sve dok im Do nije otkrio nešto novo.
Zapravo,
Do nije Marshall Herff Applewhite.
Do je svemirac iz Više razine.
Viša razina nebeska je dimenzija
kojom upravljaju vrlo razvijeni i besmrtni svemirci,
a slijedeći poduke Ti i Doa
svatko bi mogao dosegnuti taj raj.
I vi biste mogli postati usavršeni svemirac
i vi biste se mogli uzdići NLO-om
i otploviti u svemir.
Vrlo hrabra izjava, ali publika je to odmah progutala.
Poslije jedne godine neuspjeha
Ti i Do napokon su uspjeli idejom o Višoj razini.
Poslije toga četrdesetak ljudi iz te skupine odlučilo im se pridružiti.
Kako je dinamični duo nastavljao prikupljati ljude,
nalazili su sve više ljudi koji su prihvatili poruku.
Kao Sawyera,
koji je s njima bio 18 godina.
Tragao sam.
Istraživao sam drukčije ideje.
Nije mi odgovarao nijedan put,
sve dok nisam naišao na Ti i Doa.
To mi je imalo smisla. Vjerovao sam sve što su govorili.
To vas čudi? Ne bi trebalo.
Vječne tajne svemira idealno asu oruđe vođe kulta.
Dio je ljudske prirode
da želimo shvatiti sve ono što nam nema smisla.
Želimo riješiti zagonetku.
I sve se to razvije iz te vjere
da vođa zna više od vas
i da sve što vam govori ima smisla.
Ti i Do nametnuli su se kao par koji govori istinu
i počeli su graditi svoju ekipu.
No prije negoli sljedbenici mogu poći vašim putem do spasenja
morate znati mogu li to
i hoće li previše propitkivati.
Zato se potrudite da uđu u formu prije negoli li pođu na putovanje.
TAKTIKA ZAHTIJEVAJTE SAVRŠENSTVO
Ništa put do vječnog života ne ugazi tako dobro kao strogi standardi.
Zahtijevanje čistoće od svojih sljedbenika
savršeno je sredstvo kontrole jer je apsolutna čistoća nemoguća
pa su zato pripadnici stalno posramljeni
jer znaju da još nisu savršeni, da to još nisu postigli.
Tako možete osigurati njihovu odanost skupini.
Zato najbolji vođe kultova ljestvicu podignu vrlo visoko.
Sun Myung Moon mladencima je nalagao da izvode trodnevni seksualni obred
i vode ljubav u raznim pozama
pod njegovom slikom, kako bi se preporodili posve bezgrešni.
Shoko Asahara naredio je nekim svojim učenicima
da gutaju zavoje kako bi povratili
te tako pročistili probavni sustav.
A guru prehrane Mario Pianesi od svojih je sljedbenika tražio
da se drže stroge makrobiotike koja, kako je obećao, liječi sve bolesti.
Tu su skupinu raspustili
kad su pripadnici počeli patiti od neuhranjenosti i drugih bolesti.
Kako su Ti i Do nastavljali okupljati ljude,
javili su se i uzvišeniji ciljevi.
Zamislili su da se pripremaju za svemir,
s vrlo jasnim pravilima o tome kako treba vježbati
te kako se treba hraniti.
I oni koju ostanu živjet će onako
kako misle da živi Viša razina.
Do i Ti poslužili su se metaforom leptira.
Želiš li postati leptir, moraš prestati biti gusjenica,
odvojiti se od ljudi.
Moraš se odvojiti od obitelji, roditelja, braće, sestara, djece.
Moraš se lišiti svih životnih zadovoljstava.
Kad ste rekli „da” Vratima raja,
rekli ste „ne” gotovo svemu drugom.
Alkoholu,
drogi,
NE
brzoj hrani, bradi i brkovima,
nakitu
i svemu što se smatralo rekreacijom.
Ali to nije sve.
Sljedbenici su se odrekli medija,
osobnih preferencija
i poslova koji bi ih ometali u dužnostima vezanim za skupinu.
No nisu svi prihvatili taj novi i bolji život Vrata raja.
Neki su zaključili:
„Znamo da bismo trebali evoluirati,
ali džoint tu i tamo ne može škoditi.”
Kad zahtijevate savršenstvo,
nitko ne smije imati popust
pa su Ti i Do još pritegnuli uzde.
NACIONALNA ŠUMA MEDICINE BOW
Okupljaju se u Wyomingu, a oni koji kane ostati moraju se držati pravila.
Kad se skupina okupila,
Ti i Do objasnili su pravila.
Sljedbenici moraju obrijati glavu i stalno živjeti u logoru.
Uveli su strogu rutinu posta, molitve, astrologije i meditacije
koja je bila osmišljena da bi nesavršeni um sljedbenika
pretvorila u superioran svemirski.
Ljudske misli izbacivali su laganim tapkanjem zvučnom viljuškom
i usredotočenjem na taj zvuk satima.
Kako nitko ne bi zabušavao,
Ti i Do osmislili su prijateljski sustav, takozvane „partnere za provjeru”,
koji su pazili na obuzdavanje ponašanja i emocija.
Ta rutina trajala je cijelo ljeto.
Tako smo se oslobađali svog ljudskog uma sisavaca
jer na Višoj razini nema umova sisavaca.
Neki su odustali i otišli,
no oni koji su ostali primaknuli su se korak bliže vječnosti.
Kad ste u zatvorenom sustavu poput kulta, gubite referentne točke.
Sve se radi na određeni način
i svi oko vas stalno se toga drže.
Ali čak i kod najpredanijih sljedbenika
jednu je nesavršenost vrlo teško obuzdati.
Seksualne veze i misli bili su potpuni tabu.
Od ljudske seksualnosti osjećali biste se kao ljudi, a to nisu htjeli.
Također, to je besmisleno.
Na Višoj razini nema seksualnosti.
U svemirskom brodu se ne razmnožavaju
i nema seksa.
Svu svoju energiju
moramo usmjeriti na dostizanje Više razine, a to je vrlo teško.
Naravno, nije lako nametnuti celibat,
no za sve ima lijeka.
Njihovo je rješenje bilo kastracija.
Nekoliko muškaraca iz Vrata raja
zaključilo je da je kastracija lakše rješenje
od svih tih hormonalnih problema kad živiš u ljudskom tijelu.
Problem riješen.
Taj maleni rez
omogućio je Doovim sljedbenicima da se malo primaknu savršenstvu
te istodobno nametnulo nadahnjujući novi standard odanosti.
Svi žele biti u najužem krugu vođe.
To može rezultirati natjecanjem
za dokazivanje odanosti, zbog čega ste u stanju učiniti sve.
No čak i naposvećeniji sljedbenici katkad se mogu pokolebati.
Moraš ih nekako držati na uzici.
TAKTIKA UŠUTKAJTE SUMNJU
Vjerovanja kulta često su kula od karata.
Ako srušite jedan dio vjerovanja,
sve će se to urušiti.
Zato je važno spriječiti svako kritičko razmišljanje.
Ovo je jedna metoda.
Klišej za uništavanje razmišljanja tipično je oruđe vođa kulta.
To je fraza koju upotrebljavaju
kako bi eliminirali nezavisno razmišljanje i propitkivanje.
To vam nije poznato?
Prepoznat ćete neke primjere.
„Mediji su krivi. Ne vjerujte im.”
„Previše se vežeš.”
„Ne daj da strah vlada tobom.”
„Ako sumnjaš u ovo, morat ćeš još raditi.”
„Možda zapravo ne želiš prosvjetljenje.”
Morate pri ruci imati te semantičke znake zaustavljanja
kojima ćete ih natjerati na konformizam i koje će oni ponavljati.
Ali kad retorički trikovi nisu dovoljni da utišaju pitanja
možda morate promijeniti cijeli rječnik.
Ti i Do stvorili su poseban jezik za njih
koji je dodatno učvrstio njihovu svemirsku ideologiju.
Kuća je tako postala „brod”.
Htjeli su da umjesto riječi hrana upotrebljavamo riječ gorivo.
Kuhinja je bila Nutricijski labos, praonica je bila Labos tkanina.
Niste izlazili iz kuće kako biste radili i zaradili novac.
Bila bi to izvanbrodska aktivnost kako biste zaradili štapiće.
Ljudsko tijelo postalo je „vozilo”,
spolni organi „vodoinstalacije”,
a donje rublje „prekrivka za sjedalo”.
Stvaranjem jezika stvorili su supkulturu.
Za pripadnike Vrata raja
riječi kojima su se služili i kako su vidjeli sebe
imalo je smisla samo u kontekstu skupine.
Svi s kojima dođete u kontakt, koji su još vezani za svijet ljudi,
reći će vam da ste ludi.
Ali, koliko se god vi trudili da izmijenite stvarnost,
uvijek postoje novi razlozi za sumnju.
Nakon što je skupina bila zajedno nekih desetak godina,
Bonnie Lu Nettles dobila je rak.
Proširio joj se po tijelu
i ubrzo je umrla.
Bonniena smrt jako je utjecala na skupinu.
Kao prvo, umrla je, a navodno nije bila ljudsko biće.
Zašto bi umrla?
A dobila je tipično ljudsku bolest, rak.
Do se na neko vrijeme zaključao.
Ljudi su se pitali hoće li se skupina razići.
Što možeš učiniti kad na putu u vječnost naiđeš na rupu?
Pogodili su nas!
TAKTIKA PROMIJENITE PRIČU
Kad bi se proročanstvo svakog vođe kulta obistinilo, svijet bi drukčije izgledao.
Ali oni najbolji ne daju se tek tako smesti.
Kad se proročanstvo ne obistini, samo pomakni granice.
Ono što se dogodilo moralo se dogoditi
i sustav vjerovanja mijenja se kako bi uključio nove činjenice.
Evo zašto ih je smrt suosnivačice Ti tako uznemirila.
Ti i Do tvrdili su
da na Višu razinu mogu doći samo u svom fizičkom tijelu.
Kada dođe vrijeme,
njih dvoje odvest će ih na lokaciju
na kojoj će se pojaviti NLO i usisati ih zrakom za podizanje.
Ondje će se pridružiti svemircima
na vječnom putovanju svemirom.
Naravno, to tako nije završilo za Ti.
Nije došao nitko iz Više razine kako bi je izliječio.
Očekivali su to, a ništa se nije dogodilo.
No kad ste vođa kulta, super je što ste fleksibilni.
Do je rekao da je to sigurno plan Više razine
te da će njihova vođa položiti svoje tijelo.
Ti su pozvali na Višu razinu,
kako bi ondje služila i povela skupinu,
da će on svaki dan komunicirati s njom.
E, to je kreativna logika!
No prije negoli je mogao promijeniti smjer,
morao je provjeriti jesu li svi čvrsto vezani.
Nekoliko mjeseci poslije Tiine smrti sljedbenicima je dao mali test.
Do nam je došao i rekao da je na njemu nešto drukčije
pa ga je zanimalo je li to tko primijetio.
Meni je palo na pamet
da on nosi prsten, a on je rekao: „Prsten simbolizira moju vezu s Ti.”
To baš nije tradicionalno vjenčanje, obzirom na to da je Ti mrtva,
ali Do je tek počeo.
Svakom je dao prsten.
Sjedio je na svojoj kapetanskoj stolici.
Jednom po jednom rekao bi: „Priđi.”
Položio mi je dlan na glavu,
a onda me primio za obraze.
Poljubio me u čelo.
Vidio sam koliko mu to znači i to me jako ganulo.
To je bilo kao ljubav.
To je bio Doov veliki dan.
Grupno vjenčanje potvrđuje posvećenost pripadnika budućnosti Vrata raja.
a ponajprije Dou osobno.
Do je učvrstio vodstvo.
Učvrstio ga je zato
što mu je dodao još moći i vjere.
Ali čemu služi zemaljska moć u ovakvim vremenima?
Krek, varijanta kokaina, preplavila je New York.
Usred ove noćne more radijacija se možda širi zrakom.
MOSKVA ČERNOBIL - KIJEV
Virus AIDS-a može se širiti krvlju.
Do je pogledao svijet i zaključio da sve odlazi kvragu.
Smijem biti vulgaran?
-Da. -Dobro, samo provjeravam.
Da sve odlazi u govna i da mi tu ništa ne možemo.
Znao je da postoji ograničenje
koliko će dugo planet Zemlja
nastaviti tim putem
te da je recikliranje neizbježno.
Ali nisu znali znači li to
da će svi poginuti ili da će planet eksplodirati.
Važno je samo da moraju otići s njega.
To je bio plan skupine od početka.
Ali brz odlazak zahtijeva još jednu, posljednju preinaku,
zbilja veliku.
Dok Do i skupina raspravljaju
kako da ubrzaju prijelaz u Višu razinu,
nastaje nova teologija.
Počeli su vjerovati da duša može ostaviti tijelo za sobom.
Tijelo, koje su počeli zvati vozilo,
samo je ljuštura,
a najvažniji je duh,
esencija, jastvo.
Počeli su ozbiljno shvaćati ideju,
ozbiljno razgovarati o tome da će možda morati napustiti vozilo ili,
njihovim jezikom, ubiti se.
Novi svijet gotovo nam je nadomak.
Bili su uzbuđeni što će otići.
Napokon će postići cilj
na koji su bili usredotočeni sve te godine
i otići u Višu razinu.
Zahvaljujući vašim vještim manevrima vječnost zove i svi su u letjelici.
Ostaje još jedno pitanje.
Kako znate kada treba otići?
TAKTIKA IDENTIFICIRAJTE ZNAK
Svi prirodno želimo biti dio nečeg što je veće od nas samih,
osobito ljudi koji se priključe kultu, a što je veće od nas samih?
Božji znak.
Kad treba odrediti vrijeme kraja,
valja dobro gledati,
kao svi ovi proroci propasti.
Nizozemski vođa kulta Heinrich Von Gene
uvjerio je sljedbenike kulta Ephraim da su napadi 11. rujna
znak da se bliži kraj svijeta
te da se trebaju pripremiti za uzašašće u nebo do kraja godine.
Shoko Asahara rekao je svojim sljedbenicima da je potres 1995.
izazvao američki stroj koji treba pokrenuti kraj svijeta.
Dok je Monte Kim Miller, vođa Zabrinutih kršćana,
tvrdio da raspad SSSR-a
označava početak kraja
te je sljedbenike poslao u Jeruzalem
kako bi pokrenuli armagedon.
Nisu uspjeli.
Očiju uperenih u vječnost,
Do i Vrata raja tražili su vlastiti znak s nebesa.
Potkraj 90-ih počeli su tražiti znakove da se bliži kraj svijeta
i našli ga u kometu Hale-Bopp.
Najsjajniji komet...
MOGUĆI SIGNAL IZ SVEMIRA
...koji je prošao ovuda još od 1577. g.
Bio je to fantastičan komet.
Dug rep, vrlo sjajan.
Ali također, što je vrlo važno,
pripadnici Vrata raja vjerovali su da taj komet prati i NLO.
Tvrdnja o NLO-u došla je iz jednog od najuglednijih mogućih izvora,
anonimnog poziva radijskoj emisiji.
-Chuck, dobro došao. -Hvala, Arte, drago mi je.
Amaterski astronom tvrdio je
da ima fotografiju
te da je vlada cenzurirala službene fotografije
kako bi prikrila taj NLO.
Možda su vidjeli nešto što bi moglo uznemiriti ljude.
I sad su to možda snimili?
Ta je tvrdnja bila dokazano lažna, ali to se uklapalo u Doovo proročanstvo.
Rekli su da će najbliže Zemlji proći u ožujku 1997. godine.
To se poklapalo s Uskrsom
i pričom koju su oni smatrali prvim pokušajem
da se prije 2000 g. pokaže istina Više razine.
Vjerovali su da je taj komet znak da je vrijeme za odlazak.
Ništa vas ne usredotoči tako dobro kao kratak rok.
U tome je trik za mnoge,
razlog zbog kojeg ostanu.
Zato što se uvijek pitaju:
„Što ako imaju pravo?” Boje se da bi to propustili.
STRAH OD PROPUŠTANJA
Vrijeme diplome,
vrijeme žetve, došlo je sada.
Kako se bližilo vrijeme napuštanja vozila,
sve su pomnije planirali odlazak.
Imaju internetsku stranicu,
objavili su knjigu
i snimili niz filmova u kojima iznose posljednje misli.
Čak su objavili priopćenje za javnost.
„Ekipa Vrata raja vraća se na razinu višu od ljudske u svemiru.”
Uzeli su knjigu za smrtno bolesne s uputama za samoubojstvo
i slijedili upute iz nje.
Prvo su krišom donijeli barbiturate iz Meksika kako bi odlazak bio miran.
Tad su pripremili odjeću koju će nositi pri odlasku.
Bacili su otpad, platili zakasninu u knjižnici
i poštom novinama poslali snimke u kojima objašnjavaju svoju odluku.
A posljednji čin?
Potpisali su dnevnik
koji su vodili od 1980-ih.
PREDVIĐENO VRIJEME POVRATKA
U rubrici „Procijenjeno vrijeme povratka” jedan je napisao jednostavnu poruku.
To su mjesecima planirali
i izveli u tri dana,
između 22. i 24. ožujka 1997. godine.
Riječ je o 39 samoubojstava.
Dva bolničara iz te skupine
dala su im drogu s pudingom
i nekom mješavinom votke,
a tad su dovršili proces prekrivši im glavu plastičnom vrećom.
Prema Doovom učenju
trideset devet duša oslobodilo se patnje života na Zemlji.
Vjerujem da su u svemirskim brodovima i žive na Višoj razini u svemiru.
Mogli bi sad biti iznad ove zgrade,
a da to ne znamo.
Mrtvozornik kaže...
Mediji su sve to popratili tradicionalno suzdržljivo.
Policija u San Diegu ušla je u kuću smrti.
Kao društvo nismo reagirali onako kako su se oni nadali.
Nadali su se da ćemo im se pridružiti. A samo su im se smijali.
Marshalle Applewhite,
svaka čast, imao si pravo za sve.
Komet, svemirski brod, sve. Čestitam, zbilja sjajno.
Hvala ti, Tede.
Ljudi znaju biti okrutni i ne shvatiti kako netko tko tako duboko vjeruje
može učiniti takvo što.
Da, to je bilo teško vrijeme.
Kad sam popio taj fenobarbital,
na trenutak sam pomislio: „Neće biti dobro!”
Na kraju su Marshall i njegovi sljedbenici
doživjeli sudbinu goru od smrti.
Smatrali su ih opasnima, bizarnima, ali najviše smiješnima.
To nijedan vođa kulta ne smije prihvatiti,
zato, dok nastavljate ovo putovanje,
morate misliti na imidž.
Ako to dobro učinite, možda vas čak zavole.
Odlazimo u Japan, gdje nas čeka Shoko Asahara,
nevjerojatan levitirajući vođa japanskog kulta joge Aum Shinrikyo,
koji je brižno oblikovao percepciju javnosti sebe i svojih sljedbenika,
dok je krišom planirao apokalipsu.
Prijevod titlova: Ivan Zorić